EkBass/fiwiki-20250220-pages-articles huggingface dataset:
Jylhänperä

Jylhänperä on kaupunginosa Jyväskylässä (ennen vuotta 2009 Jyväskylän maalaiskunnassa), nelostien itäpuolella. Jylhänperä on pääosin maaseutua, jonka asutus jatkuu länteen virallisen Kuukanpään kaupunginosan puolelle. Matkaa Tikkakoskelle on noin 9 kilometriä ja Jyväskylän keskustaan noin 20 kilometriä. Jylhänperä on myös tilastoalue, johon kuuluu myös sen eteläpuolinen Hiekkapohja. Vuoden 2010 joulukuun tilastojen mukaan Jylhänperällä oli 258 asukasta ja 53 loma-asuntoa. Halsvuoren kalliomaalaus sijaitsee Jylhänperän itäosassa Hiidenjärven lähellä. Jylhänperällä toimi aikaisemmin Jylhän koulu, joka lakkautettiin vuonna 2007. Koulu myytiin Tikkakosken rauhanyhdistykselle vuonna 2009. == Lähteet == Luokka:Jyväskylän kaupunginosat Luokka:Palokka-Puuppola
Huono kasvatus

Huono kasvatus () on Pedro Almodóvarin ohjaama elokuva vuodelta 2004. Elokuva kertoo kahdesta lapsuuden ystävästä (ja rakastetusta), jotka tapaavat aikuisena murhamysteerin yhteydessä. Tärkeitä teemoja ja juonikuvioita elokuvassa ovat katolisten pappien harjoittama lasten seksuaalinen hyväksikäyttö, transsukupuolisuus, huumeiden käyttö ja metafiktio. Elokuvan pääosia esittävät Gael Garcia Bernal ja Fele Martinez. Huono kasvatus oli ensimmäisenä espanjalaisena elokuvana Cannesin elokuvajuhlien avauselokuva vuonna 2004. == Arvioita == Turun Sanomien Tapani Maskulan mukaan elokuva on hyvin luontevasti sekä omaelämäkerrallinen että homoeroottinen. ”Huono kasvatus kasvaa monimutkaisesta sommittelustaan ja ristiriitaisista teemoistaan huolimatta selkeäksi kokonaisuudeksi. Katolisen tekopyhyyden verkossa pyristeleviä ihmisiä leimoillaan syyllistävät lihalliset vietit lietsovat katkeraa kostonjanoa, jonka vain suvaitseva rakkaus ja ymmärtävä anteeksianto voivat sammuttaa.” == Lähteet == ==Aiheesta muualla== * Virallinen sivusto * * Luokka:Pedro Almodóvarin ohjaamat elokuvat Luokka:Vuoden 2004 espanjalaiset elokuvat Luokka:Kristinuskosta kertovat elokuvat Luokka:Elokuvat elokuvanteosta Luokka:Elokuvat seksuaali- ja sukupuolivähemmistöistä Luokka:Elokuvat koulusta ja koulutuksesta Luokka:Elokuvat ystävyydestä
Saksan 36. jalkaväkidivisioona

36\. jalkaväkidivisioona () oli natsi-Saksan armeijan maavoimien joukko- osasto, joka taisteli toisessa maailmansodassa. Divisioona perustettiin Kaiserslauternissa 1. lokakuuta 1936. Se organisoitiin uudelleen motorisoiduksi jalkaväkidivisioonaksi 1. marraskuuta 1940. Kesäkuussa 1943 divisioona organisoitiin jälleen tavalliseksi jalkaväkidivisioonaksi. Se tuhoutui puna-armeijan suurhyökkäyksessä Bobruiskissa heinäkuun alkuun mennessä vuonna 1944. Elokuussa se perustettiin uudelleen 36. krenatööridivisioonana, joka nimettiin 36. kansankrenatööridivisioonaksi lokakuussa. Divisioona antautui yhdysvaltalaisille joukoille toukokuussa 1945. == Yksikön historia == :36. Infanterie-Division * 1. lokakuuta 1936 – 1. marraskuuta 1940 ::Länsimuuri, syyskuu 1939 – toukokuu 1940 ::Ranska, toukokuu 1940 – lokakuu 1940 ::Komentajat: ::Kenraalieversti Georg Lindemann, syyskuu 1939 – lokakuu 1940 :36. Infanterie-Division (mot) * 1. marraskuuta 1940 – kesäkuu 1943 ::Ranska, lokakuu 1940 – kesäkuu 1941 ::Itärintama, pohjoinen, kesäkuu 1941 – heinäkuu 1942 ::Itärintama, keskusta, heinäkuu 1942 – kesäkuu 1943 ::Komentajat: ::Kenraaliluutnantti Otto Ottenbacher, lokakuu 1940 – lokakuu 1941 ::Jalkaväenkenraali Hans Gollnick, kesäkuu 1943 – elokuu 1943 :36. Infanterie-Division * kesäkuu 1943 – heinäkuu 1944 ::Itärintama, kesäkuu 1943 – heinäkuu 1944 ::Komentajat: ::Jalkaväenkenraali Hans Gollnick, kesäkuu 1943 – elokuu 1943 ::Kenraaliluutnantti Rudolf Stegmann, elokuu 1943 ::Kenraalimajuri Gottfried Fröhlich, elokuu 1943 – syyskuu 1943 ::Kenraaliluutnantti Rudolf Stegmann, syyskuu 1943 – tammikuu 1944 ::Kenraalimajuri Horst Kadgien, tammikuu 1944 ::Kenraaliluutnantti Egon von Neindorff, tammikuu 1944 ::Kenraalimajuri Alexander Conrady, tammikuu 1944 – heinäkuu 1944 :36. Grenadier-Division * 3. elokuuta 1944 – 9. lokakuuta 1944 ::Ranska, elokuu 1944 – lokakuu 1944 ::Komentajat: ::Kenraalimajuri August Wellm, elokuu 1944 – lokakuu 1944 :36. Volksgrenadier-Division * 9. lokakuuta 1944 – 8. toukokuuta 1945 ::Ranska, lokakuu 1944 – tammikuu 1945 ::Etelä- Saksa, tammikuu 1945 – toukokuu 1945 ::Komentajat: ::Kenraalimajuri August Wellm, lokakuu 1944 – maaliskuu 1945 ::Kenraalimajuri Helmut Kleikamp, maaliskuu 1945 – toukokuu 1945 == Sotarikoksia == * Ryhmä divisioonan sotilaita ampui antautumista ehdottaneen siviilin Altöttingin piiritetyssä kaupungissa keväällä 1945. == Aiheesta muualla == * Feldgrau.com * Axishistory.com * Lexikon der Wehrmacht 36
Ennan maakunta

Ennan maakunta (, ) on maakunta Sisilian alueella Italiassa. Ennan maakunnan pinta-ala on 2 561 km2 ja asukasluku vajaat 170 000. Maakunta muodostuu 20 kunnasta, ja sen pääkaupunki on Enna. Ennan maakunta sijaitsee Sisilian keskiosissa rajoittuen pohjoisessa Messinan metropolikaupunkiin, idässä Catanian metropolikaupunkiin, etelässä ja lounaassa Caltanissettan maakuntaan sekä luoteessa Palermon metropolikaupunkiin. Maakunnan suurimmat kaupungit ovat (2015): Kunta Asukasluku Enna 28 019 Piazza Armerina 21 886 Nicosia 13 899 Leonforte 13 439 Barrafranca 13 380 == Lähteet == == Aiheesta muualla == *Virallinen sivusto *
Juorupeili

Juorupeili on vanhoissa taloissa ikkunoiden pielessä oleva pieni peili. Sen avulla talon sisältä voidaan nähdä, mitä ulkona kadulla tapahtuu. Juorupeilejä tavataan etenkin Porvoossa ja Raahessa sekä Kokkolassa vanhojen talojen ikkunoissa. Suomeen juorupeilit kulkeutuivat aikoinaan Ruotsista. == Lähteet == Luokka:Optiset laitteet
Eeva Saarinen

Eeva Saarinen (s. 12. kesäkuuta 1984 Keuruu) on suomalainen kilpauransa lopettanut uimari. == Uintiura == Saarinen aloitti kilpauinnin 11-vuotiaana. Vuoden 2004 kesäolympialaisissa Ateenassa Saarinen edusti Suomea 100 m ja 200 m rintauinnissa. 100 metrin alkuerien jälkeen hän oli 23. ajalla 1.11,39 ja 200 metrin alkuerien jälkeen hän oli 22. uudella Suomen ennätysajalla 2.34,17. Uinnin maailmanmestaruuskilpailuissa 2005 Montrealissa Saarinen selviytyi välieriin 50 metrin ja 100 metrin rintauinneissa. Hän ui uudet Suomen ennätykset molempien matkojen alkuerissä. Saarinen edusti Suomea myös useammissa EM-kisoissa. SM-uinneissa hän edusti Tampereen Uimaseuraa. Saarinen ei selviytynyt Pekingin kesäolympialaisiin 2008, minkä jälkeen hän piti uinnista puolen vuoden tauon ja jäähdytteli tämän jälkeen vuoteen 2010 asti, jolloin lopetti kilpauransa.http://yle.fi/uutiset/kilpauimari_loysi_takaiskun_jalkeen_uuden_elaman_byrokraattina/6872987 Saarinen oli Suomen ennätyksen haltija 50 metrin radalla 100 metrin rintauinnissa lähes kuuden vuoden ajan. Hänen Montréalin MM-kilpailuissa 25. heinäkuuta 2005 uimansa SE:n 1.09,80 rikkoi Jenna Laukkanen 10. heinäkuuta 2011.Laukkanen kauhoi nuorten EM-hopeaa aikuisten SE-ajalla yle.fi == Yksityiselämä == Saarinen opiskeli uinnin ohella aluetiedettä Tampereen yliopistossa. Jyväskylän liikuntatieteellisessä hänen lopputyönsä aihe oli "Liikuntapalvelut alueellisen kilpailukyvyn edistäjänä". Hän on koulutukseltaan maisteri ja työskentellyt Riihimäellä liikuntatoimenjohtajana ja Keravalla liikuntapalvelujohtajana. == Lähteet == == Aiheesta muualla == *Eeva Saarinen SportEliten sivuilla Luokka:Suomalaiset uimarit Luokka:Vuonna 1984 syntyneet Luokka:Elävät henkilöt
Project Zero (videopeli)

Project Zero on Tecmon kehittämä ja julkaisema selviytymiskauhupeli, joka on julkaistu vuonna PlayStation 2:lle ja Xboxille. Project Zero on Euroopassa käytetty nimi ja Yhdysvalloissa peli on julkaistu nimellä Fatal Frame. Japanin-version nimi on 零〜zero〜. Peli on samannimisen pelisarjan ensimmäinen osa. == Pelaaminen == Pelaajalla on käytössä vanha kamera, joka pystyy näyttämään asioita, joita ihminen ei muutoin näe. Kamera pystyy myös viemään voimat pahoilta hengiltä. Näillä ominaisuuksilla pelaaja voi etsiä piilotettuja huoneita ja asioita, sekä taistelemaan henkiä vastaan. Lisäksi on keinot havaita haamuja ja päivittää kameraa. == Juoni == Miku Hinasaki ei saa isoveljeensä Mafuyuun yhteyttä ja lähtee etsimään tätä Himuro-suvun hylätystä kartanosta. Miku jää sisälle loukkuun ja ryhtyy hakemaan veljeään suunnattoman talon uumenista löydettyään tämän kameran. Mafuyu on itse astunut taloon etsiessään kirjailijaystäväänsä Junsei Takaminea, joka eksyi sisälle apulaisensa Koji Ogatan ja yliluonnollisista asioista kiinnostuneen ystävänsä Tomoe Hirasakan kanssa. Mikulle selviää, että talo on täynnä rituaalien vangitsemia vihamielisiä henkiä. Takamine, Ogata ja Hirasaka ovat kuolleet, mutta Mafuyu elää. Kirie-henki oli kaapannut Mafuyun, koska hän oli edellisessä elämässään Kirien suuri rakkaus. Kirie itse oli kuollut talossa tehdyssä rituaalissa, jossa hänen ruumiinsa revittiin osiin, ja joka sitoi hänen henkensä vahtimaan ikuisesti talon alla olevaa porttia toiseen maailmaan. Neljäntenä yönä Miku pääsee maanalaiseen temppeliin tämän portin luo ja kukistaa portintakaisen maailman henget, jotka ovat vallanneet Kirien. Miku sulkee avautuneen portin ja pääsee näin veljensä luo, mutta Mafuyu ei halua jättää Kirietä yksin. Temppeli sortuu. Miku herää talon ulkopuolella ja kuulee päässään Mafuyun kertovan ikuisesta kohtalostaan portin eteen köytetyn Kirien tukena. Talon muut henget vapautuvat leijailevina valoina yötaivaalle. Pelin läpäiseminen Nightmare Mode -vaikeustasolla tuottaa erilaisen lopun, jossa sekä Miku että Mafuyu pakenevat yhdessä sortuvasta temppelistä. Kirie jää yksin vartioimaan porttia. == Vastaanotto == Pelin Xbox-versio on saanut IGN:n arvostelussa arvosanaksi 7.7/10. == Lähteet == == Aiheesta muualla == * Luokka:1980-luvulle sijoittuvat videopelit Luokka:Vuoden 2001 videopelit Luokka:PlayStation 2 -pelit Luokka:Xbox-pelit Luokka:PlayStation Network -pelit Luokka:Selviytymiskauhupelit Luokka:Koei Tecmo
Saksan 7. armeija

7\. armeija () oli Saksan maavoimien yhtymä toisessa maailmansodassa. == Perustaminen == 7\. armeija perustettiin 25. elokuuta 1939. Yhtymän ensimmäiseksi komentajaksi määrättiin kenraalieversti Friedrich Dollmann. == Palvelus == Toisen maailmansodan alkaessa 7. armeija oli sijoitettuna Ranskan vastaiselle rajalle. Se osallistui Ranskan valtaamiseen kesällä 1940 ja jäi Ranskan antauduttua miehitystehtäviin Ranskan rannikolle. Normandian maihinnousun jälkeen sen komentaja Dollmann teki itsemurhan 28. kesäkuuta 1944, jolloin tilalle määrättiin SS-Oberstgruppenführer Paul Hausser. == Komentajat == Armeijankomentajina olivat: *kenraalieversti Friedrich Dollmann perustaminen - 28\. kesäkuuta 1944 (itsemurha) *SS-Oberstgruppenführer Paul Hausser 29. kesäkuuta - 21\. elokuuta 1944 *panssarikenraali Hans Freiherr von Funck 21.-22\. elokuuta 1944 *panssarikenraali Heinrich Eberbach 24.-31\. elokuuta 1944 *panssarikenraali Erich Brandenberger 31. elokuuta 1944 - 22\. helmikuuta 1945 *jalkaväenkenraali Hans Felber 22. helmikuuta - 25\. maaliskuuta 1945 *jalkaväenkenraali Hans von Obstfelder 25. maaliskuuta - 7\. toukokuuta 1945 (antautuminen) == Lähteet == 07
Ruotsin jääkiekkoliitto

Ruotsin jääkiekkoliitto (SIHA) on organisaatio, joka hallinnoi Ruotsin jääkiekkoa. Aluksi SIHA oli osa Ruotsin jalkapalloliittoa, mutta itsenäistyi omaksi liitoksi vuonna 1922 ja liittyi IIHF:ään 1920. Jääkiekon lisäksi SIHA hallinnoi myös Ruotsin rullakiekkoa. Liitto on jaettu 22 piiriin, ja maassa on 598 yhdistystä ja 2 406 joukkuetta. SIHA hallinnoi Ruotsin jääkiekon pääsarjoja ja muun muassa Ruotsin jääkiekkomaajoukkuetta, myös naisten. == Maajoukkueet == * Ruotsin jääkiekkomaajoukkue * Ruotsin alle 20-vuotiaiden jääkiekkomaajoukkue * Ruotsin alle 18-vuotiaiden jääkiekkomaajoukkue * Ruotsin naisten jääkiekkomaajoukkue * Ruotsin naisten alle 18-vuotiaiden jääkiekkomaajoukkue ==Puheenjohtajat== *Isaac Westergren (1922-1924) *Anton Johanson (1924–1948) *Helge Berglund (1948–1973) *Ove Rainer (1973-1978) *Arne Grunander (1978-1983) *Rickard Fagerlund (1983–2002) *Kjell Nilsson (2002-2004) *Christer Englund (2004–2015) *Lars-Åke Lagrell (1991–2011) *Anders Larsson (2015–) liitto Luokka:Jääkiekkoliitot Luokka:Ruotsalaiset urheilujärjestöt
Varparanta (Savonlinna)

Varparanta on kylä Savonlinnassa, entisen Säämingin kunnan alueella. Kylä sijaitsee Haukiveden rannalla Kangaslammelle johtavan seututien 468 varressa. Matkaa keskustaan on noin 24 kilometriä. Varparannan naapurikyliä ovat Niittylahti (Savonlinna), Karvila (Enonkoski), Muhola (Enonkoski) ja Haukiniemi (Savonlinna). Varparannan hautausmaalle johtavalla tiellä on porttina 1937 valmistunut kellotapuli. Valkealammen rannalla on Savonlinna- Säämingin seurakunnan leirimaja. Hiesulla on Haukiniemen Haka ry:n urheilukenttä ja vanha tanssilava. Entisen vanhainkodin tiloissa on vuodesta 2018 toiminut Kartanohostel Anna Catharina. Vuosina 1998 - 2017 siellä oli Savonlinnan Seudun Nuorisotoiminnan Tuki ry:n pyörittämä hostel ja leirikeskus Willanuttu. Varparannalla on toiminut Savonlinnan ammatti- ja aikuisopiston luonnonvara-alan oppilaitos Varpala (entinen metsäkoulu) vuoteen 2013. Varparannan alueen kyläyhdistys ry toimii Niittylahden, Varparannan ja Haukiniemen kyläläisten yhteisenä toimielimenä alueen harrastustoiminnan ja palvelujen kehittämisessä. Kyläyhdistys on rakentanut EU-hankkeena ja yhdessä Varpalan kanssa 7,7 km pitkää valaistua ulkoilureittiä. == Lähteet == Haukiniemen Hakan verkkosivut https://www.haukiniemenhaka.net/etusivu Varparannan alueen kyläsuunnitelma 2009 http://docplayer.fi/2707821-Varparannan-alueen- kylasuunnitelma-2009-savonlinnan-haukiniemen-varparannan-ja-niittylahden-alue- yhteisollinen-kyla-lahella-luontoa.html Luokka:Säämingin kylät
Kutno

Kutno on kaupunki Łódźin voivodikunnassa Puolassa. Kaupungissa asui vuoden 2019 arvion mukaan 43 911 asukasta, ja se on Kutnon piirikunnan keskus. Kutno on Puolan tärkeimpiä rautatieliikenteen risteyksiä. Toisen maailmansodan alussa vuonna 1939 saksalaiset ja puolalaiset joukot ottivat yhteen Kutnon taistelussa Kutnon ja Bzurajoen välisellä alueella. ==Lähteet== Luokka:Łódźin voivodikunnan kaupungit
Phantasmagoria (yhtye)

Phantasmagoria on japanilainen rock-yhtye. Yhtye on Under Code -levy-yhtiön perustajan, Kisakin, viimeiseksi jäänyt yhtye. Kisaki Projectin lopetettua toimintansa, Kisaki loi Phantasmagoria-yhtyeen 1. marraskuuta 2004. Yhtyeen jäseniksi hän keräsi levy-yhtiönsä aiemmin hajonneiden yhtyeiden jäseniä, kuten Mar'deraylan kitaristit Jun ja Iori. Yhtye edusti tyyliltään monilta osin uudenlaista visual keitä. ==Yhtyeen hajoaminen== Kisakin jouduttua ongelmiin yhtye piti viimeisen konserttinsa vuonna 2007 ja julkaisi kaksi kokoelma-albumia, Requiem -funeral edition- ja Requiem -floral edition-. Lisäksi yhtye julkaisi uuden version vanhasta "Kami Uta" -kappaleestaan singlen muodossa, joka sisältää kuvakirjan ja DVD:n, jolla on kappaleen musiikkivideo. Seuraavan vuoden lopulla yhtye esiintyi vielä viimeisen kerran ja julkaisi uuden singlen nimeltä "Vanish...". Tämänkin jälkeen yhtye on julkaissut kokoelma-albumeita ja aiemmin julkaisemattomia kappaleitaan, sekä toisinaan tehnyt live-esiintymisiä. ==Hajoamisen jälkeen== Nykyisin Riku laulaa uudessa yhtyeessään nimeltä Chariots, Matoi toimii rumpalina yhtyeessä Jill Christ ja Jun on keskittynyt soolouransa lisäksi X Japanin laulajan perustaman TOSHI with T-Earth -yhtyeen soolokitaristina olemiseen. Kisaki on vetäytynyt pois muusikon uraltaan ja keskittyy Under Code Production -levy- yhtiöönsä. ==Jäsenet== * Kisaki - Basso * Riku - Laulu (entisiä yhtyeitä Kawon ja Hiskarea) * Matoi - Rummut (entinen yhtye Hiskarea) * Jun - Kitara (entinen yhtye Mar'derayla) * Iori - Kitara (entinen yhtye Mar'derayla) == Diskografia == ===Albumit=== *Splendor of Sanctuary (2005) *Synthesis Songs (2006) *Sign of Fragment (2006) *Subjective or Ideal (2006) *Requiem: Floral Edition (2007) *Requiem: Funeral Edition (2007) *No Imagination (2007) *Dejavu: Sanctuary Of Revival (2008) *Seeds of Brain (2010) *Actuality (2010) ===Singlet=== *"Material Pain" (2004) *"Moonlight Revival" (2004) *"New Rebellion" (2005) *"New Rebellion - Fool's Mate Edition" (2005) *"Mikansei to Guilt" () (2005) *"Kousoukyoku (Variant Jihad)" () (2006) *"Kyousoukyoku (Cruel Crucible)" () (2006) *"Gensoukyoku (Eternal Silence)" () (2006) *"Under the Veil" (2006) *"Vain" (2007) *"Kisaki Chronicle" (2007) *"Kami Uta" () (2007) *"Vanish..." (2008) *"Diamond Dust" (2010) *"Actuality" (2010) == Aiheesta muualla == * Luokka:Japanilaiset rockyhtyeet
Petokuoriaiset

Petokuoriaiset (Adephaga) on kovakuoriaisten (Coleoptera) alalahko. Alalahkon nimen mukaisesti useimmat siihen kuuluvista kovakuoriaisista ovat petoja vaikka joukossa on vielä raadonsyöjien lisäksi myös kasvinsyöjiä. Petokuoriaisilla rakenteet ovat yleensä keskenään vähemmän muuttuneita kuin erilaisruokaisilla (Polyphaga), mikä melko varmasti johtuu niiden elintavoista. Petokuoriaisten toukat ovat campodeiformeja ja yleensä petoja aikuisten kuoriaisten tavoin. Petokuoriaistoukat tuntee helposti niiden viisijaokkeisista raajoistaan, joissa useimpien heimojen edustajilla on lisäksi kaksi kynttä. Vesijuoksijoilla (Haliplidae) niitä on kuitenkin vain yksi. == Heimot == Euroopasta tunnetaan kuusi petokuoriaisheimoa, ja jotkin tutkijat ovat erottaneet niitä useampiakin. Suomesta petokuoriaisheimoja tunnetaan neljä.heimot Heimot Caraboidea-yläheimossa * Maakiitäjäiset Carabidae * Cicindelidae (Kuuluu kenties maakiitäjäisten heimoon käsittäen hietakiitäjäislajit, Cicindelinae) * Rhysodidae * Trachypachidae Heimot Dytiscoidea-yläheimossa * Amphizoidae * Aspidytidae * Sukeltajat Dytiscidae * Hygrobiidae * Meruidae * Pohjasukeltajat Noteridae Heimot Gyrinoidea- yläheimossa * Hopeasepät eli pintapyöriöt Gyrinidae Heimot Haliploidea- yläheimossa * Vesijuoksijat Haliplidae Sukupuuttoon kuolleet heimot... ...yläheimossa Dytiscoidea: * † Colymbothetidae * † Coptoclavidae * † Liadytidae * † Parahygrobiidae ...yläheimossa Triaploidea: * † Triaplidae == Lähteet == == Aiheesta muualla == * Laji.fi: Petokuoriaiset (Adephaga) * iNaturalist: Petokuoriaiset (Adephaga) * ITIS: Adephaga * UniProt: Taxonomy - Adephaga * Iowa State University, Bug Guide: Suborder Adephaga - Ground and Water Beetles *
Thomas Edward Penard

Thomas Edward Penard (7. toukokuuta 1878 Paramaribo, Suriname – 27. lokakuuta 1936 Cambridge, Massachusetts) oli yhdysvaltalainen lintutieteilijä. Thomas Penardin isä oli ranskalaista syntyperää oleva kauppias Frederik Paul Penard ja äiti Philippina Salomons. Hänellä oli kolme veljeä, joista kaksi oli myös luonnontieteilijöitä: Frederick Paul Penard ja Arthur Philip Penard. Penard muutti 13-vuotiaana Yhdysvaltoihin, Everettiin Massachusettsiin. Hän opiskeli sähköinsinööriksi Massachusetts Institute of Technologyssa (MIT) vuosina 1896–1900 ja työskenteli Edison Electric Illuminating Co:ssa Arlingtonissa. Vuosina 1912–1914 Arthur Penard toimitti Thomas Penardille noin 2 000 linnunnahan kokoelman surinamelaisia lintuja. Thomas myi kokoelman vuonna 1930 Harvardin Soveltavan eläintieteen museolle (Museum of Comparative Zoology). Thomas Penard avioitui Sabrina Grantin kanssa 1905 ja heillä oli poika Frederick. Veljiensä tavoin Thomas Penard tutki ja keräsi Karibian alueen intiaanien kieltä ja kulttuuria. Lintutieteen alalla hän julkaisi lukuisia tieteellisiä artikkeleita etenkin Surinamen linnustosta. Thomas Penard nimesi keltatöyhtötypäkön (Lophotriccus vitiosus) yhdessä tutkijakollegansa Outram Bangsin kanssa. He nimesivät myös suuren joukon alalajeja museon julkaisussa Bulletin of the Museum Comparative Zoology.ITIS == Lähteet == * The Auk * Zoonomen Luokka:Yhdysvaltalaiset ornitologit Luokka:Vuonna 1878 syntyneet Luokka:Vuonna 1936 kuolleet
Asteekkiaratti

Asteekkiaratti (Eupsittula nana) on keskiamerikkalainen papukaijalaji. == Koko ja ulkonäkö == Asteekkiaratin pituus on noin 26 senttimetriä ja paino 73–85 grammaa. Sen höyhenpuku on pääosin vihreä, kurkku ja rinta oliivinvihreät. Siipisulkien reunat ovat siniset, siiven alapeitinhöyhenet harmaat ja pyrstön alapinta oliivinkeltainen. Silmän ympärillä oleva paljas alue on valkoinen. Nokka on sarvenvärinen, iiris oranssi ja koivet harmaat. Sukupuolet ovat samanvärisiä. Nuori lintu on kuten aikuinen, mutta iiris on ruskea. == Esiintyminen == Asteekkiaratti elää Keski-Amerikassa Meksikon Tamaulipaksesta Panamaan ja Jamaikalla. Lajista tunnetaan kolme alalajia, joista nana elää Jamaikalla, astec (joka joskus luetaan omaksi lajiksi) pääosassa Keski- Amerikkaa, ja vicinalis Meksikon pohjoisemmassa osassa. Se on paikoin yleisin papukaijalaji. Laji on lemmikkilintuna harvinainen. Nicholas Aylward Vigors kuvaili lajin holotyypin Jamaikalta vuonna 1830.IBC == Elinympäristö == Asteekkiaratit asuvat monen tyyppisissä trooppisissa metsissä ja pensaikoissa, eivät kuitenkaan korkealla vuoristossa. == Lisääntyminen == Asteekkiaratin pesä on puunkolossa. Munia on tavallisesti neljä tai viisi, ja haudonta-aika on noin 25 päivää. Poikaset jättävät pesän noin kahdeksan viikon ikäisinä. == Ravinto == Asteekkiaratit syövät siemeniä, hedelmiä, marjoja, kukkia ja mahdollisesti muitakin kasvinosia. Paikoitellen ne ovat maanviljelijöiden riesana syömällä viljaa. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Persikka-aratit
Asetonidikarboksyylihappo

Asetonidikarboksyylihappo eli 3-oksoglutaarihappo (C5H6O5) on dikarboksyylihappo. == Synteesi ja käyttö == Asetonidikarboksyylihappoa on mahdollista valmistaa sitruunahaposta dekarboksyloimalla ja hapettamalla rikkihapon avulla. : Asetonidikarboksyylihappoa käytetään muun muassa valmistettaessa sen diestereitä, joita käyettään esimerkiksi lääkeaineiden valmistuksessa. == Ominaisuudet == Asetonidikarboksyylihappo liukenee veteen ja alkoholeihin hyvin. Kuumennettaessa ainetta hapon tai emäksen kanssa se hajoaa muodostaen asetonia ja hiilidioksidia. Erilaisilla metallikatalyyteillä kuten natriumin, koboltin, nikkelin, kuparin ja sinkin perkloraattisuoloilla reaktiota saadaan nopeutettua. == Lähteet == ==Aiheesta muualla== *Human Metabolome Database (HMDB): 3-Oxoglutaric acid *ChemBlink: 1,3-Acetonedicarboxylic acid *Asetonidikarboksyylihapon käyttöturvallisuustiedote, Sigma Aldrich, viitattu 26.12.2014. Luokka:Dikarboksyylihapot
Made in Hong Kong (And in Various Other Places)

__NOTOC__ Made in Hong Kong (And in Various Other Places) on Nightwishin livealbumi + DVD. Se on äänitetty Dark Passion Play -maailmankiertueella ja se julkaistiin 11.3.2009. Bonus-DVD sisältää Ville Lipiäisen ohjaaman dokumentin, jolta löytyy materiaalia Israelista Etelä-Amerikkaan. Albumi ylsi ensimmäisellä listaviikollaan Suomen virallisen listan toiselle sijalle.Musiikkituottajat: Nightwish – Made in Hong Kong (And in Various Other Places) == Kappaleet == === CD === # # # # # # # # # # # === DVD === # Back in the Day...is Now (Dark Passion Play World Tour) # Amaranth (video) # Bye Bye Beautiful (video) # The Islander (video) == Kokoonpano == * Anette Olzon – laulu * Tuomas Holopainen – kosketinsoittimet * Emppu Vuorinen – sähkökitara, akustinen kitara * Marco Hietala – basso, akustinen kitara, laulu * Jukka Nevalainen – rummut == Arvostelut == * Allmusic: Allmusic review * Imperiumi.net: Imperiumi.net: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * Luokka:Vuoden 2009 konserttitallenteet Luokka:Nightwishin konserttitallenteet Luokka:Musiikki- DVD:t Luokka:Konserttielokuvat
Jan Sztolcman

Jan Stanisław Sztolcman [štoltsman] (myös Jean Stanislaus Stolzmann; 1854 Varsova – 29. huhtikuuta 1928 Varsova) oli puolalainen eläintieteilijä ja lintutieteilijä. Sztolcman opiskeli Varsovan yliopistossa. Vuonna 1875 Varsovan yliopisto lähetti hänet Peruun tutkimaan Etelä-Amerikan linnustoa. Hän matkusteli myös mantereen muissa osissa ja palasi Eurooppaan 1881. Hän teki toisen matkan Peruun 1882–1884. Molempien matkojen sponsoroijina toimivat Branickin veljekset Konstanty ja Aleksander. Vuonna 1887 Branickin veljekset perustivat Varsovaan yksityisen eläintieteellisen museon, jonka ensimmäiseksi johtajaksi valittiin Sztolcman. Vuonna 1901 Sztolcman matkusti Sudaniin Valkoiselle Niilille. Sztolcman nimesi ja kuvaili useita uusia eteläamerikkalaisia lintulajeja ja alalajeja yhdessä mesenaatti Hans von Berlepschin kanssa, kuten kirjuriaratin (Leptosittaca branickii) ja juninjärvenuikun (Podiceps taczanowskii).ITIS == Lähteet == ==Aiheesta muualla== * History of the Museum and Institute of Zoology Luokka:Puolalaiset ornitologit Luokka:Vuonna 1854 syntyneet Luokka:Vuonna 1928 kuolleet
Hero's

HERO'S oli japanilainen K-1-pystyottelujärjestön Fighting and Entertainment Group -yrityksen järjestämä vapaaottelupromootio. Se sai alkunsa K-1-tapahtumissa järjestetyistä vapaaotteluista ja eriytyi sittemmin vuonna 2005 omaksi tapahtumakseen ja saavuttaen suosiota pääosin Japanissa. Helmikuussa 2008 HERO'S lakkautettiin ja K1-järjestäjät yhdessä entisen PRIDE- järjestön kanssa perustivat uuden DREAM-organisaation, jonka leipiin useat HERO'S-ottelijat siirtyivät. ==Hero's Grand Prix voittajat== Vuosi Painoluokka Mestari 2. sija 2005 Keskisarja Norifumi Yamamoto Genki Sudo 2006 Alempi raskassarja Yoshihiro Akiyama Melvin Manhoef 2006 Keskisarja Gesias Calvancante Caol Uno 2007 Keskisarja Gesias Calvancante Andre Amade Luokka:Vapaaottelujärjestöt
Affliction Entertainment

Affliction Entertainment oli yhdysvaltalainen vapaaottelujärjestö. Sen perusti Affliction Clothing -vaatevalmistaja vuonna 2008, kun Ultimate Fighting Championship kielsi ottelijoitaan käyttämästä valmistajan vaatteita. Järjestön ensimmäinen tapahtuma Affliction: Banned järjestettiin kesäkuussa 2008. Tapahtuman pääottelussa entinen PRIDEn raskaansarjan mestari Fedor Emelianenko kohtasi UFC:n entisen mestarin Tim Sylvian. Luokka:Vapaaottelujärjestöt Luokka:Yhdysvaltalaiset urheilujärjestöt
Naantalin–Raision kaupunkiuutiset

Kaupunkiuutiset on ilmaisjakelulehti, joka ilmestyy Naantalissa, Raisiossa, Maskussa, Nousiaisissa, Ruskolla, Mynämäessä ja Länsi-Turussa. Lehti ilmestyy joka keskiviikko, ja se on kokonaan nelivärinen. Lehti painetaan Salon Lehtitehtaassa. == Jakelu == Kaksi kertaa kuussa suoritettava jättijakelu on 39 000 kpl, jolloin lehti jaetaan Raision, Naantalin, Maskun, Ruskon ja Nousiaisten kuntiin sekä Länsi-Turun kaupunginosiin ja Mynämäen noutopisteisiin. Kuukauden toinen lehti jaetaan suppeammassa jakelussa Naantalin, Raision ja Maskun kuntiin, jolloin painomäärä on 27 000 kpl. Jakelun hoitaa Posti Group Oyj.Kaupunkiuutiset mediakortti (Mediatiedot 1.4.2015 alkaen) ==Lähteet== ==Aiheesta muualla== * Kaupunkiuutisten sivusto Luokka:Suomalaiset kaupunkilehdet Luokka:Naantalin media
Royce Gracie

Royce Gracie (s. 12. joulukuuta 1966 Rio de Janeiro) on brasilialainen vapaaottelija ja brasilialaisen jujutsun harjoittaja. Royce kuuluu tunnettuun Gracien sukuun. Hänen isänsä on brasilialaisen jujutsun kehittäjä Hélio Gracie. Gracie nousi kuuluisuuteen 1990-luvun puolivälin tienoilla voitettuaan Ultimate Fighting Championshipin ensimmäisen, toisen ja neljännen tapahtuman. ==Ottelut== Tulos Tilasto Vastustaja Ratkaisu Tapahtuma Päivämäärä Erä Aika Huomautuksia Voitto 14–3–3 Kazushi Sakuraba Kaikin tuomariäänin K-1 Dynamite!! USA 2.6.2007 3 5:00 Gracie jäi kiinni anabolisten steroidien käytöstä ottelun jälkeen. Tappio 13–3–3 Matt Hughes Tekninen tyrmäys (Lyönnit) UFC 60: Hughes vs. Gracie 27.5.2006 1 4:39 Tasapeli 13–2–3 Hideo Tokoro Tasapeli K-1 Premium 2005 Dynamite 31.12.2005 2 10:00 Ottelu päätyi tasapeliin, koska paikalla ei ollut tuomareita. Voitto 13–2–2 Akebono Taro Luovutus (Rannelukko) K-1 Premium 2004 Dynamite 31.12.2004 1 2:13 Tasapeli 12–2–2 Hidehiko Yoshida Tasapeli PRIDE Shockwave 2003 31.12.2003 2 10:00 Ottelu päätyi tasapeliin, koska paikalla ei ollut tuomareita. Tappio 12–2–1 Kazushi Sakuraba Tekninen tyrmäys (Gracien kulmaus luovutti) PRIDE Grand Prix 2000 Finals 1.5.2000 6 15:00 Sääntöjä muutettiin tähän otteluun antaen loputtomat erät, eikä tuomarin keskeytyksiä sallittu. Voitto 12–1–1 Nobuhiko Takada Tuomariäänin PRIDE Grand Prix 2000 Opening Round 30.1.2000 1 15:00 Tasapeli 11–1–1 Ken Shamrock Tasapeli UFC 5: The Return of the Beast 7.4.1995 1 36:00 UFC Superfight -mestaruustittelistä. Ottelu päätyi tasapeliin, koska paikalla ei ollut tuomareita. Voitto 11–1 Dan Severn Luovutus(Triangle Choke) UFC 4: Revenge of the Warriors 16.12.1994 1 15:49 Voitti UFC 4 -turnauksen Voitto 10–1 Keith Hackney Luovutus (Armbar) UFC 4: Revenge of the Warriors 16.12.1994 1 5:32 Voitto 9–1 Ron van Clief Luovutus(Rear Naked Choke) UFC 4: Revenge of the Warriors 16.12.1994 1 3:59 Tappio 8–1 Harold Howard Tekninen tyrmäys (Pyyhe kehään) UFC 3: The American Dream 9.9.1994 1 0:00 Ottelua ei aloitettu. Gracie oli loukkaantunut edellisen ottelun aikana. Voitto 8–0 Kimo Leopoldo Luovutus (Armbar) UFC 3: The American Dream 9.9.1994 1 4:40 Voitto 7–0 Patrick Smith Luovutus (Iskut) UFC 2: No Way Out 11.3.1994 1 1:17 Voitti UFC 2 -turnauksen Voitto 6–0 Remco Pardoel Luovutus (Lapel Choke) UFC 2: No Way Out 11.3.1994 1 1:31 Voitto 5–0 Jason Delucia Luovutus (Armbar) UFC 2: No Way Out 11.3.1994 1 1:07 Voitto 4–0 Minoki Ichihara Luovutus (Lapel Choke) UFC 2: No Way Out 11.3.1994 1 5:08 Voitto 3–0 Gerard Gordeau Luovutus (Rear Naked Choke) UFC 1: The Beginning 12.11.1993 1 1:44 Voitti UFC 1 -turnauksen Voitto 2–0 Ken Shamrock Luovutus (Ligature strangulation) UFC 1: The Beginning 12.11.1993 1 0:57 Voitto 1–0 Art Jimmerson Luovutus (Positio) UFC 1: The Beginning 12.11.1993 1 2:11 ==Aiheesta muualla== * Vapaaottelutilastot Sherdogin Fight Finder -tietokannassa Luokka:Brasilialaisen jujutsun harjoittajat Luokka:Brasilialaiset vapaaottelijat Luokka:Dopingrikkomuksesta tuomitut vapaaottelijat Luokka:Vuonna 1966 syntyneet Luokka:Elävät henkilöt
Kaupunkiuutiset

Kaupunkiuutiset voi tarkoittaa seuraavia asioita: * Naantalin–Raision kaupunkiuutiset, naantalilainen paikallislehti. * Hämeenlinnan kaupunkiuutiset, hämeenlinnalainen kaupunkilehti.
Porkkana Ryhmä

Porkkana Ryhmä Oy (aiemmin kommandiittiyhtiö) on Olli Keskisen vuonna 1991 perustama suomalainen tuotantoyhtiö. Yrityksen toimenkuvaan kuuluu TV- sarjojen, elokuvien ja tallennusvälineiden (CD:t, VHS:t, DVD:t) tuotanto. Yrityksen toimitusjohtaja on Timo Kahilainen, puheenjohtaja Heikki Silvennoinen ja jäsen Heikki Hela. Yhtiö on pääasiassa tuottanut Kummeli- tuotantoja Jackpot Films -yhtiön ohella. == Porkkana Ryhmän tuotannot == === Kokoillan elokuvat === * Kummeli V (elokuva, tuotanto Nummela Filmin kanssa, 2014) * Kummeli Alivuokralainen (elokuva, yhteistuotanto Solar Filmsin kanssa, 2008) * Kummeli Kultakuume (elokuva, yhteistuotanto Solar Filmsin ja FantasiaFilmin kanssa, 1997) * Kummeli Stories (elokuva, yhteistuotanto Kinotuotannon kanssa, 1995) === Lyhytelokuvat === * Kymmenen ihmisen kansa (dokumentti, 1995) * Jokivarsien kansa (dokumentti, 2000) === TV-sarjat === * Kummeli (televisiosarja, 1991–2004, 2021) * Kummeli Stories (televisiosarja, yhteistuotanto Kinotuotannon kanssa, 1996) * Lihaksia ja luoteja (televisiosarja, 1996) * Kummeli V (televisiosarja, tuotanto Nummela Filmin kanssa, 2016) == Lähteet == == Aiheesta muualla == * Porkkana Ryhmä Elonetissä * Porkkana Ryhmä IMDb:ssa * Porkkana Ryhmä YTJ - Yritys- ja yhteisötietojärjestelmässä. Luokka:Suomalaiset elokuvayhtiöt
Magnesia (täsmennyssivu)

Magnesia voi viitata seuraaviin: * Magnesia, antiikin aikainen alue Thessalian maakunnassa Kreikassa * Magnesia, nykyinen alueyksikkö Thessalian alueella Kreikassa * Magnesia Maiandroksen varrella, antiikin aikainen kaupunki Jooniassa * Magnesia Sipyloksen juurella, antiikin aikainen kaupunki Lyydiassa * magnesia eli magnesiumoksidi.
Stressi (yhtye)

Stressi oli 1970–1980-lukujen vaihteessa toiminut imatralainen uuden aallon synthpop-yhtye. Stressi perustettiin vuonna 1979 ja vuonna 1980 se sijoittui kakkoseksi rockin SM-kilpailujen "keskityylin" sarjassa. Alkuperäiskokoonpanoon kuuluivat Jukka Pulliainen, Harri Rasimus, Martti Salminen, ja Kari "Gabi" Hakanen. Rasimuksen ja Pulliaisen erottua yhtyeestä heti SM-kilpailujen jälkeen mukaan tuli Mauri Sumén. Yhtyeellä oli androgyyninen imago, tieteiselokuvien äänimaailmaan viittaava syntetisaattorisointi ja Kraftwerkin "robottiasuista" vaikutteita saaneet puvut. Stressin ensimmäinen single "Tatsia"/"Rajattu vapaus" julkaistiin Finnlevyn Kräk!-alamerkillä vuonna 1980. Ainoaksi jäänyt albumi Stressi ilmestyi seuraavana vuonna. Sillä soittavat Salminen (laulu, koskettimet, basso), Hakanen (laulu, rytmikone) ja Sumén (koskettimet). Sanoittajina toimivat Illi Broman ja Jaana Rinne. Seuraavana vuonna yhtyeeltä ilmestyi vielä yksi single, jolla laulajana kuultiin myöhemmin näyttelijänä tunnetuksi tullutta Riitta Havukaista. Salmisen ja Hakasen lisäksi kokoonpanossa oli basisti Jesu Hämäläinen. Vuonna 2018 Svart Records -levy-yhtiö julkaisi yhtyeen koko tuotannon Tatsia – The Complete Studio Recordings -kokoelma- albumilla, johon sisältyy aiemman tuotannon lisäksi myös kolme ennen julkaisematonta kappaletta. == Diskografia == === Singlet === * "Tatsia" (Kräk!, 1980) * "Labyrintti" (Kräk!, 1981) * "Majoeur" (Dig It, 1982) === Albumit === * * == Lähteet == * Ylen Elävä arkisto: Stressi: Go-Go Mod (teksti: Jukka Lindfors) * Stressi Finnmusic.netin tietokannassa === Viitteet === ==Aiheesta muualla== *Stressi discogs.com -verkkosivustolla *Stressi - The Early FinnScene: Synthpop phinnweb.org -verkkosivustolla Luokka:Suomalaiset popyhtyeet Luokka:Suomalaiset synthpop-yhtyeet
Banksinmänty

Banksinmänty (Pinus banksiana) on mäntyjen sukuun ja mäntykasvien heimoon kuuluva puulaji. Banksinmännyn oksat kasvavat usein lähes vaakasuoraan. Nuori puu muistuttaa ulkomuodoltaan enemmän kuusia kuin mäntyjä. Huonossa maaperässä rungosta tulee mutkainen. Banksinmänty kasvaa 5–20 metriä korkeaksi. Neulaset ovat 2–4 senttimetriä pitkiä, vihreitä ja kasvavat kaksittain. Kävyt ovat 3–4 senttimetriä pitkiä, ja sijaitsevat epätavallisessa asennossa oksien suuntaisina, kärki kohti oksan kärkeä. Kävyt voivat pysyä puussa avautumattomina vuosia. Ne aukeavat kovassa kuumuudessa, tyypillisesti metsäpalon jälkeen. Banksinmänty onkin pioneeripuu. Banksinmäntyä kasvaa Kanadan itäosissa Kalliovuorilta itään, sekä Yhdysvaltojen puolella Minnesotasta Mainen osavaltioon asti. Kasvualueensa länsiosissa se risteytyy lähisukulaisensa kontortamännyn (P. contorta) kanssa. Banksinmäntyä on kokeiltu Suomessa kuudella metsäntutkimuslaitoksen istutusalalla. Laji ei ole kestänyt hyvin lunta eikä myrskyjä, mutta se on selvinnyt hyvin. Puun runko ei kasva tarpeeksi suoraksi tukkipuuta varten, mutta puuta voisi käyttää koristekasvina. == Lähteet == == Aiheesta muualla == * Pinkka – Lajintuntemuksen oppimisympäristö: Banksinmänty (Pinus banksiana) * Arboretum Mustila: Banksinmänty (Pinus banksiana) * Pikkupuu: Banksinmänty (Pinus banksiana) * ITIS: Pinus banksiana * United States Department of Agriculture (USDA): Pinus banksiana * USDA Forest Service: Jack Pine (Pinus banksiana) * Flora of China: Pinus banksiana Luokka:Männyt
Kokkolan yhteislyseon lukio

Kokkolan yhteislyseon lukio oli Kokkolan keskustassa sijainnut yleislukio. Vuonna 1898 toimintansa aloittanut koulu oli Keski-Pohjanmaan maakunnan vanhin suomenkielinen oppikoulu. Lukiossa opiskeli sen viimeisinä toimintavuosina noin 335 oppilasta ja siellä työskenteli 30 opettajaa. Samassa rakennuksessa lukion kanssa toimi lukion aikuislinja sekä perusasteen 7.−9. luokkien opetusta antava Länsipuiston koulu, joka lakkautettiin 2021. Kokkolan yhteislyseon lukion perinteitä vaalii Kokkolan yhteislyseon kilta, johon kuuluu lukion entisiä ylioppilaita ja opettajia. Vuonna 2014 Kokkolan kaupunki päätti Kokkolan yhteislyseon lukion ja Kiviniityn lukion yhdistämisestä lukuvuoden 2016 alussa. Uusi lukio aloitti toimintansa Länsipuiston koulurakennuksessa syksyllä 2016 nimellä Kokkolan suomalainen lukio. == Lähteet == == Aiheesta muualla == * Länsipuiston sanomat − Kokkolan yhteislyseo 110 vuotta -verkkojulkaisu (PDF) * Kokkolan suomalaisen lukion kotisivut. Yhteislyseon lukio Luokka:Suomen lukiot Luokka:Entiset suomalaiset oppilaitokset
Elis Manninen

Elis Olavi Carolus Manninen (18. helmikuuta 1909 Liperi – 21. helmikuuta 1997 Helsinki) oli suomalainen sosialidemokraattien kansanedustajana 1960-luvulla toiminut rovasti. Mannisen vanhemmat olivat kirkkoherra Salomon Manninen ja Roosa Aleksandra Päivinen. Hän pääsi ylioppilaaksi 1927, suoritti teologian erotutkinnon 1931, sai pappisvihkimyksen samana vuonna sekä suoritti vielä pastoraalitutkinnon 1933. Manninen oli ylimääräisenä pappina Lumivaarassa 1932–1933, Viipurin tuomiokirkkoseurakunnan II vt. kappalaisena ja esikaupunkipappina 1933–1936 sekä Joensuun seurakunnan komministerinä 1936–1967. Hän oli myös Joensuun yhteiskoulun uskonnon ja kirkkohistorian opettajana 1936–1958 ja Kontiolahden varuskunnan pastorina 1948–1953. Viimeksi Manninen toimi Kuoppakankaan yhteiskoulun uskonnon ja psykologian lehtorina Varkaudessa 1967–1969 ja pappina Ruotsissa Håbolissa, Nössemarkissa sekä Karlskogassa 1969–1978. Manninen sai rovastin arvonimen 1966. Manninen oli SDP:n kansanedustajana 1958–1966 edustaen 1958–1962 Kuopion läänin itäistä vaalipiiriä ja 1962–1966 Pohjois-Karjalan läänin vaalipiiriä. Hän oli presidentin valitsijamiehenä vuosien 1956 ja 1962 presidentinvaaleissa ja kuului Joensuun kaupunginvaltuustoon. Manninen kuului Kristillisten sosialidemokraattien liiton liittotoimikuntaan ja liiton Pohjois-Karjalan valtuuskuntaan. Elis Manninen oli naimisissa vuodesta 1937 Elisabet Budnikin kanssa. He saivat viisi lasta: Samuli, Pekka, Pulmu, Eljas ja Sini Manninen. == Lähteet == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Joensuun kaupunginvaltuutetut Luokka:Pohjois- Karjalan vaalipiiri Luokka:Suomen evankelis-luterilaisen kirkon papit Luokka:Suomalaiset opettajat Luokka:Vuonna 1909 syntyneet Luokka:Vuonna 1997 kuolleet
Hannes Tauriainen

Hannes Tauriainen (17. maaliskuuta 1909 Suomussalmi – 29. elokuuta 1971 Suomussalmi) oli Suomen Kansan Demokraattisen Liiton kansanedustajana lähes 20 vuotta toiminut suomalainen pienviljelijä. Tauriainen oli myös kotikuntansa Suomussalmen kunnanvaltuuston jäsen ja kunnanhallituksen puheenjohtaja. Tauriaisen vanhemmat olivat maanviljelijä Lauri Tauriainen ja Amanda Juntunen. Sotilaspoliisit pidättivät Hannes Tauriaisen talvisodan alettua. Hänet tuomittiin seitsemäksi vuodeksi vankeuteen maanpetturuudesta. Tauriainen oli SKDL:n kansanedustajana 1948–1966 Oulun läänin vaalipiiristä. Presidentin valitsijamieheksi hänet valittiin vaaleissa 1950, 1956 ja 1962. Tauriainen oli SKDL:n liittoneuvoston varapuheenjohtaja ja Kainuun piiritoimikunnan puheenjohtaja. Tauriainen kuului Maalaiskuntien liiton ja Pienviljelijäin liiton liittovaltuustoihin sekä Kainuun maakuntaliiton maakuntaneuvostoon. Hannes Tauriainen oli naimisissa 1937–1956 Lyydia Kelan kanssa ja vuodesta 1959 Olga Margit Nurmisen kanssa. == Lähteet == * === Viitteet === Luokka:Kansanedustajat Luokka:SKDL:ssä vaikuttaneet henkilöt Luokka:Suomussalmen kunnanvaltuutetut Luokka:Oulun vaalipiiri Luokka:Vuonna 1909 syntyneet Luokka:Vuonna 1971 kuolleet
Laura Brander-Wallin

Laura Irene Brander-Wallin (5. huhtikuuta 1909 Pori – 1. tammikuuta 1994 Pori) oli suomalainen poliitikko, joka toimi SDP:n ja TPSL:n kansanedustajana vuosina 1948–1958 ja 1962. Viitattu 29.12.2008. Hän kuului sosialidemokraattien ns. skogilaiseen oppositioon, joka erkaantui omaksi puolueekseen 1959. == Elämä == Brander-Wallinin vanhemmat olivat metallimies Isak Brander ja Amanda Josefiina From. Kansakoulun käytyään hän valmistui ompelijaksi Porin valmistavasta tyttöjen ammattikoulusta vuonna 1924. Brander- Wallin toimi Porissa ompelijana ja ompelimoyrittäjänä kansanedustajaksi valintaansa saakka, lukuun ottamatta vuosia 1942–1943, jolloin hän Työväen akatemian kurssin suoritettuaan työskenteli Sosialidemokraattisen nuorisoliiton järjestäjänä. Brander-Wallin valittiin kansanedustajanaksi vuonna 1948 Turun läänin pohjoisesta vaalipiiristä. Vuonna 1958 päättyneen kansanedustajakautensa jälkeen hän työskenteli Porin sosialidemokraattisen kunnallisjärjestön kurssiohjaajana sekä Sosialidemokraattisen Naisliiton perustaman Äitien Lomahuollon toiminnanjohtajana. Helmikuussa 1962 Brander- Wallin oli vielä kymmenen päivän ajan TPSL:n kansanedustajana äkillisesti kuolleen Pentti Niemen varaedustajana. Niin sanotun reporadion aikana vuosina 1967–1970 Brander-Wallin kuului TSPL:n edustajana Yleisradion hallintoneuvostoon. Vuonna 1968 hallintoneuvoston vasemmistolaiset jäsenet halusivat jättää Mainos-TV:n Yleisradion uuden toimiluvan ulkopuolelle, mikä käytännössä olisi tarkoittanut yhtiön lakkauttamista. Brander-Wallin kuitenkin äänesti Mainos-TV:n puolesta vastoin muita vasemmiston edustajia, ja yhtiö sai jatkaa toimintaansa äänin 11–10. Brander-Wallin oli presidentin valitsijamiehenä vuosien 1950 ja 1956 presidentinvaaleissa. Hän oli myös Porin kaupunginvaltuuston jäsen. == Yksityiselämä == Brander-Wallinin puoliso oli Vieno Olavi Wallin, jonka kanssa hän avioitui vuonna 1947. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Työväen ja pienviljelijäin sosialidemokraattisen liiton poliitikot Luokka:Porin kaupunginvaltuutetut Luokka:Turun läänin pohjoinen vaalipiiri Luokka:Vuonna 1909 syntyneet Luokka:Vuonna 1994 kuolleet
Saint Ann

Saint Ann on kunta Jamaikan pohjoisrannikolla. Se sijaitsee Middelsexin maakunnassa ja on pinta-alaltaan maan suurin. Saint Ann on tunnettu reggae- laulaja Bob Marleyn synnyinpaikkana. Saint Annin suurin taajama ja hallinnollinen keskus on 13 000 asukkaan Saint Ann’s Bay. Muita taajamia ovat Moneague, Claremont, Ocho Rios, Browns Town, Steawart Town ja Runaway Bay. == Aiheesta muualla == *Jamaikan kartta Luokka:Jamaikan maantiede
Eino Lottanen

Eino Henrik Lottanen (29. kesäkuuta 1909 Antrea – 25. huhtikuuta 1995 Hämeenlinna) oli Keskustapuolueen kansanedustajana toiminut suomalainen agrologi, viljelypäällikkö ja maanviljelijä. Lottasen vanhemmat olivat arentilainen Juhkom (Joakim) Lottanen ja Maria Sofia Putkonen. Hän kävi kansakoulun ja suoritti sitten 1932 maamieskoulun ja 1934 maamiesopiston. Lottanen toimi Viipurin läänin maanviljelysseuran maatalousneuvojana Räisälässä 1935–1936, Itä-Suomen raakasokeritehtaan piirikonsulenttina Antreassa 1937–1939 ja Salossa toimineen Suomen raakasokeritehtaan piirikonsulenttina 1940–1941. Sotavuosina hän oli Antrean kunnan työvoimapäällikkönä 1943–1944 ja sodan päätyttyä 92. maanlunastuslautakunnan agronomijäsenenä 1945–1947. Lottanen oli sitten Turengin sokeritehdas oy:n palveluksessa piirikonsulenttina 1948–1950 ja viljelypäällikkönä 1951–1976. Lottanen viljeli myös omaa maatilaansa Vanajassa vuodesta 1948. Hän sai maanviljelysneuvoksen arvon 1979. Lottanen oli kansanedustajana 1966–1975 edustaen Hämeen läänin eteläistä vaalipiiriä. Hän oli presidentin valitsijamiehenä vuosien 1962 ja 1968 presidentinvaaleissa ja hän kuului myös Vanajan kunnanvaltuustoon ja Hämeenlinnan kaupunginvaltuustoon. Lottanen oli jäsenenä Rikkihappo Oy:n ja Sanomalehti Suomenmaan hallintoneuvostoissa sekä Alkio-opiston johtokunnassa. Hän oli myös Kemira Oy:n tilintarkastajana. Eino Lottanen oli naimisissa vuodesta 1936 Elsa Inkeri Olkinuoran kanssa. == Lähteet == * Luokka:Suomalaiset maanviljelijät Luokka:Maanviljelysneuvokset Luokka:Kansanedustajat Luokka:Suomen Keskustan poliitikot Luokka:Vanajan kunnanvaltuutetut Luokka:Hämeenlinnan kaupunginvaltuutetut Luokka:Hämeen vaalipiiri Luokka:Vuonna 1909 syntyneet Luokka:Vuonna 1995 kuolleet
Yrjö Sinkkonen

Yrjö Sinkkonen (9. heinäkuuta 1909 Parikkala – 5. lokakuuta 1972 Savonlinna) oli Maalaisliiton ja Keskustapuolueen kansanedustajana toiminut suomalainen maanviljelijä. Sinkkosen vanhemmat olivat maanviljelijä Matti Juhana Sinkkonen ja Ester Sofia Soikkeli. Hän kävi kansakoulun ja toimi sitten maanviljelijänä Parikkalassa. Sinkkonen sai kunnallisneuvoksen arvon 1964. Sinkkonen oli kansanedustajana 1954–1962 ja uudelleen 1966–1972 edustaen Kymen läänin vaalipiiriä. Hän oli presidentin valitsijamiehenä vuosien 1956, 1962 ja 1968 presidentinvaaleissa. Sinkkonen kuului Parikkalan kunnanvaltuustoon ja hän oli Parikkalan kunnanhallituksen puheenjohtajana. Hän oli muun muassa Keskustapuolueen Karjalan piirin puheenjohtaja, Etelä-Karjalan maanviljelysseuran puheenjohtaja, MTK:n valtuuskunnan varapuheenjohtaja sekä MTK:n tilintarkastaja. == Lähteet == * Luokka:Kansanedustajat Luokka:Suomen Keskustan poliitikot Luokka:Parikkalan kunnanvaltuutetut Luokka:Kymen vaalipiiri Luokka:Vuonna 1909 syntyneet Luokka:Vuonna 1972 kuolleet
Suomen poliittinen historia 1809–2009

Suomen poliittinen historia 1809–2009 on Suomen poliittista historiaa vuoden 1809 Porvoon valtiopäivistä nykypäivään käsittelevä kirja. Sen ovat kirjoittaneet professorit Osmo Jussila, Seppo Hentilä ja Jukka Nevakivi, joiden kolmesta itsenäisestä artikkelista teos koostuu. Kirja on suunniteltu yleisoppikirjaksi yliopistoihin, ja se on vuoteen 2007 mennessä ilmestynyt kymmenellä kielellä. Ensimmäinen painos teoksesta ilmestyi 1995 nimellä Suomen poliittinen historia 1809–1995, ja siitä on otettu 6 päivitettyä painosta, joista viimeisin päättyy vuoteen 2009. Se on ollut sekä Helsingin että Turun yliopiston poliittisen historian laitoksen pääsykoekirjana. == Lähteet == Luokka:Suomen poliittinen historia Luokka:Vuoden 2009 kirjat Luokka:Kirjat Suomen historiasta‎ Luokka:Suomalaiset politiikan tietokirjat Luokka:Suomalaiset historian tietokirjat
Väinö Tikkaoja

Väinö Iisakki Tikkaoja (26. syyskuuta 1909 Ilmajoki – 30. tammikuuta 1964 Seinäjoki) oli sosialidemokraattien kansanedustajana toiminut suomalainen aluetarkastaja. Tikkaojan vanhemmat olivat pienviljelijä Iisakki Tikkaoja ja Maria Sofia Marjomäki. Hän kävi kansakoulun ja työskenteli sitten maa- ja sekatyömiehenä Ilmajoella vuoteen 1936 saakka. Tikkaoja oli sitten Kansa- yhtiöitten palveluksessa matka-asiamiehenä 1936–1940 sekä aluetarkastajana Ilmajoella 1945–1951. Vuosina 1951–1957 Tikkaoja toimi lautamiehenä. Tikkaoja oli kansanedustajana 1951–1964 edustaen Vaasan läänin eteläistä vaalipiiriä 1951–1962 ja Vaasan läänin vaalipiiriä 1962–1964. Hän kuoli kesken edustajakautensa tammikuussa 1964 ja hänen tilalleen eduskuntaan tuli SDP:n Akseli Rodén. Tikkaoja oli presidentin valitsijamiehenä vuosien 1950, 1956 ja 1962 presidentinvaaleissa ja hän oli myös Ilmajoen kunnanvaltuuston varapuheenjohtajana. Tikkaoja oli Valtion margariinitehtaan johtokunnan ja Etelä-Pohjanmaan korkeakouluyhdistyksen valtuuston varapuheenjohtaja. Hän kuului muun muassa Etelä-Pohjanmaan seutukaavaliiton liittohallitukseen, Maaseudun teollistamisliiton hallitukseen ja Säästöpankkiliiton valtuuskuntaan. Väinö Tikkaoja oli naimisissa vuodesta 1936 Helvi Matilda Ritolan kanssa. == Lähteet == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Ilmajoen kunnanvaltuutetut Luokka:Vaasan vaalipiiri Luokka:Vaasan läänin eteläinen vaalipiiri Luokka:Vuonna 1909 syntyneet Luokka:Vuonna 1964 kuolleet
Money Is Still a Major Issue

__NOTOC__ Money Is Still a Major Issue on Pitbullin remix-albumi, joka julkaistiin 15. marraskuuta 2005. Albumi debytoi Yhdysvalloissa Billboard 200 -listan sijalla 25. == Kappaleet == === Levy 1 === # # # # # # # # # # # # # === Levy 2 === # Culo (Video) # Dammit Man (Video) # Toma (Video) # Live Performances & Interviews == Arvostelut == * Allmusic: Allmusic review == Lähteet == Luokka:Vuoden 2005 remix-albumit Luokka:Pitbullin albumit
Juho Kankkunen

Juho Kankkunen (11. tammikuuta 1860 Kitee – 9. heinäkuuta 1926 Kitee) oli maalaisliiton kansanedustajana 1920-luvulla toiminut suomalainen maanviljelijä. Kankkusen vanhemmat olivat maanviljelijä Heikki Kankkunen ja Anna Suomalainen. Hän toimi maanviljelijänä Kiteellä ja oli 27 vuoden ajan Kiteen lainajyvästön hoitajana ja 12 vuoden ajan Kiteen kunnalliskassojen hoitajana. Kankkunen toimi myös kolmen vakuutusyhtiön asiamiehenä kotipitäjässään. Kankkunen oli kansanedustajana 1922–1924 edustaen Kuopion läänin itäistä vaalipiiriä. Hän oli Kiteen kunnan esimiehenä ja kunnanvaltuuston puheenjohtajana. Juho Kankkunen oli naimisissa vuodesta 1882 Iida Hurskaisen kanssa. Heidän poikansa oli kansanedustaja Pekka Kankkunen. == Lähteet == * Luokka:Kansanedustajat Luokka:Suomen Keskustan poliitikot Luokka:Kiteen kaupunginvaltuutetut Luokka:Pohjois-Karjalan vaalipiiri Luokka:Vuonna 1860 syntyneet Luokka:Vuonna 1926 kuolleet
Syyskuu (yhtye)

Syyskuu oli 1980-luvun alkupuolella toiminut suomalainen post-punk ja goottirockyhtye. Se levytti Rami Kuusisen ja Miettisen Kumibeat-levy-yhtiölle yhden singlen ja albumin. Syyskuu oli ensimmäisiä suomalaisia goottirokkia soittaneita yhtyeitäHARLOTS OF BEYOND (Aarni) – interview: Ivana Sataić i Vedrana Mastela, 2005 venia-mag.net. __NOTOC__ == Diskografia == * "Susi" (single, 1983) * == Kokoonpano == * Jyrki Kortesniemi (laulu, kitara) * Arto Ojajärvi (basso) * Raimo Katajarahko (saksofoni) * Ari Lahti (rummut) == Lähteet == == Aiheesta muualla == * Syyskuu Finnmusic.netin tietokannassa Luokka:Suomalaiset goottirockyhtyeet